Nimi Tunnistustiedot Perusteet Luetteloon merkitsemisen päivämäärä

"102. AVLITA Stevedoring Company Osoite: Prymorska Street 2h, Sevastopol, Crimea, Ukraina AVLITA Stevedoring Company tarjoaa palveluja, jotka liittyvät viljan lastaamiseen aluksiin Sevastopolin satamassa Venäjän laittomasti itseensä liittämällä Krimin alueella. Lukuisissa raporteissa on todettu, että laivoihin on lastattu Venäjän miehittämillä Ukrainan alueilla maanviljelijöiltä ja Ukrainan valtiolta varastettua tai ukrainalaisilta maanviljelijöiltä pakkokeinoin ostettua viljaa. Avlita on sen vuoksi vastuussa sellaisten toimien tai politiikkojen tukemisesta ja täytäntöönpanosta, jotka heikentävät tai uhkaavat Ukrainan alueellista koskemattomuutta, suvereniteettia ja itsenäisyyttä. 21.7.2022

103. Nightwolves MC (Моторклуб ”Ночные Волки”) Osoite: Nizhniye Mnevniki, 110, Bike Centre, Moscow, Venäjän federaatio Yhteisötyyppi: Moottoripyöräkerho Rekisteröintipaikka: Venäjän federaatio Rekisteröintipäivä: 1989 Nightwolves MC on nationalistinen moottoripyöräkerho, joka on perustettu Moskovassa vuonna 1989 ja jolla on n. 45 haaraosastoa kaikkialla maailmassa, myös monissa Euroopan unionin jäsenvaltioissa. Nightwolves MC on osallistunut aktiivisesti Venäjän sotilaalliseen hyökkäykseen Ukrainaan kannattamalla julkisesti Krimin laitonta liittämistä Venäjään vuonna 2014 ja sotaa Ukrainaa vastaan vuonna 2022, levittämällä aktiivisesti Ukrainan vastaista ja venäläismielistä propagandaa sekä taistelemalla venäläismielisten ryhmien rinnalla tai tukemalla niitä Ukrainassa Krimin laittoman liittämisen jälkeen ja Venäjän Ukrainaa vastaan käymässä sodassa vuonna 2022. Ryhmä on Venäjän hallituksen keskeinen tukija, joka tukee aktiivisesti Venäjän valtion propagandaa Venäjällä, EU:ssa ja Länsi-Balkanin alueella, kieltää julkisesti Ukrainan oikeuden olla valtio ja peräänkuuluttaa maan "denatsifikaatiota" ja "deukrainisaatiota" sekä kannattaa ajatusta, että Ukrainan olisi oltava erottamaton osa Venäjää. Ryhmällä on lisäksi tiiviit kytkökset Venäjän presidenttiin Vladimir Putiniin ja Venäjän hallitukseen, ja se on saanut valtion rahoitusta Kremliltä vuosina 2013–2015. Nightwolves on näin ollen yhteisö, joka tukee aineellisesti toimia, jotka heikentävät tai uhkaavat Ukrainan alueellista koskemattomuutta, suvereniteettia ja itsenäisyyttä. Näin ollen se on yhteisö, joka on vastuussa sellaisista toimista tai politiikoista tai tukee tai panee täytäntöön sellaisia toimia tai politiikkoja, jotka heikentävät tai uhkaavat Ukrainan alueellista koskemattomuutta, suvereniteettia ja itsenäisyyttä sekä Ukrainan vakautta ja turvallisuutta. 21.7.2022

104. The Alexander Gorchakov Public Diplomacy Fund (Фонд общественной дипломатии Александра Горчакова) Osoite: 10/1 Yakovoapostolsky pereulok, Moscow 105064, Venäjän federaatio Yhteisötyyppi: Valtiosta riippumaton järjestö Rekisteröintipaikka: Moskova Rekisteröintipäivä: helmikuu 2010 Rekisteröintinumero: 1107799026752 Alexander Gorchakov Public Diplomacy Fund -rahaston perusti vuonna 2010 Venäjän presidentti Dmitri Medvedev. Rahaston perustajaksi rekisteröitiin Venäjän ulkoministeriö ja johtokunnan puheenjohtajaksi ulkoministeri. Ministeriö rahoittaa Gorchakov Fundin työtä. Rahasto puolestaan myöntää rahoitusta ajatushautomoille ja valtiojohtoisille kansalaisjärjestöille. Gorchakov Fundin tarkoituksena on tukea entisen Neuvostoliiton alueella Venäjän ulkopuolella asuvia venäläisiä Kremlin ideologisten tavoitteiden mukaisesti. Gorchakov Fundin järjestämät hankkeet ovat toimineet merkittävässä asemassa Venäjän ulkopoliittisessa diskurssissa. Ukrainan hallitus sulki Gorchakov Public Diplomacy Fundin Kiovan-toimiston vuonna 2015 valtion vastaisen propagandan takia. Gorchakov Public Diplomacy Fund on näin ollen vastuussa Venäjän federaation hallituksen, joka on vastuussa Krimin liittämisestä ja Ukrainan vakauden horjuttamisesta, aktiivisesta tukemisesta ja hyötyy siitä. 21.7.2022

105. The Federal Agency for the Commonwealth of Independent States Affairs, Compatriots Living Abroad, and International Humanitarian Cooperation (Rossotrudnichestvo) (Федеральное агентство по делам Содружества Независимых Государств, соотечественников, проживающих за рубежом, и по международному гуманитарному сотрудничеству (Россотрудничество) Osoite: Päätoimipaikka: Venäjän federaatio, 119019, Moscow, Vozdvizhenka Str. 18/9 Puhelinnumero: +7 (495) 690-12-45 Sähköposti: rossotr@rs.gov.ru Verkkosivut: https://rs.gov.ru Yhteisötyyppi: Venäjän federaation hallituksen virasto Rekisteröintipaikka: Venäjän federaatio, 119019, Moscow, Vozdvizhenka Str. 18/9 Rekisteröintipäivä: 6.9.2008 Itsenäisten valtioiden yhteisöä, ulkomailla asuvia venäläisiä ja kansainvälistä humanitaarista yhteistyötä koskevia asioita käsittelevä liittovaltion virasto (Rossotrudnichestvo) on liittovaltion toimeenpaneva elin, joka vastaa valtion palvelujen tarjoamisesta ja valtion omaisuuden hallinnoinnista Venäjän federaation sekä Itsenäisten valtioiden yhteisön ja muiden ulkomaiden välisten kansainvälisten suhteiden tukemista ja kehittämistä varten. Se on merkittävin valtion virasto, joka käyttää Kremlin pehmeää valtaa ja harjoittaa hybridivaikuttamista, mukaan lukien ns. ”Russkij Mir” -käsitteen edistäminen. Se on toiminut monien vuosien ajan ulkomailla asuvien venäläisten ja vaikuttajien verkoston kattojärjestönä, joka rahoittaa monenlaisia julkisuusdiplomatia- ja propagandahankkeita. Näin se tukee venäläismielisten toimijoiden toimintaa ja levittää Kremlin narratiivia, myös historian uudelleenkirjoittamista. Rossotrudnichestvo järjestää aktiivisesti kansainvälisiä tapahtumia, joiden tavoitteena on levittää yleistä käsitystä siitä, että miehitetyt Ukrainan alueet kuuluisivat Venäjälle. Rossotrudnichestvon johtaja ja varajohtaja ovat ilmaisseet selvästi kannattavansa Venäjän Ukrainaa vastaan käymää hyökkäyssotaa. Rossotrudnichestvo on näin ollen vastuussa sellaisista toimista tai politiikoista tai tukee tai panee täytäntöön sellaisia toimia tai politiikkoja, jotka heikentävät tai uhkaavat Ukrainan alueellista koskemattomuutta, suvereniteettia ja itsenäisyyttä tai Ukrainan vakautta tai turvallisuutta. Lisäksi se on vastuussa aineellisen ja taloudellisen tuen antamisesta Venäjän federaation hallitukselle, joka on vastuussa Krimin liittämisestä ja Ukrainan vakauden horjuttamisesta, ja hyötyy siitä. 21.7.2022

106. Russkiy Mir Foundation (Фонд "Русский мир") Osoite: 119285 Mosfilmovskaya Str. 40A, Moscow, Venäjän federaatio Telephone: +7 (495) 981-5680 Sähköposti: info@russkiymir.ru Verkkosivut: https://russkiymir.ru Yhteisötyyppi: Venäjän federaation hallituksen virasto Rekisteröintipäivä: 31.8.2007 Russkij Mir -säätiön perustaja ja rahoittaja on Venäjän federaation hallitus. Venäjän federaatio on käyttänyt sitä omien etujensa ajamiseen entisen Neuvostoliiton maissa. Sen virallisena tehtävänä on edistää venäjän kieltä ja venäläistä kulttuuria maailmanlaajuisesti, mutta Kreml on käyttänyt säätiötä merkittävänä vaikuttamisen välineenä, joka edistää voimakkaasti venäläismielistä agendaa entisen Neuvostoliiton valtioissa, kiistää Ukrainan oikeuden olla itsenäinen valtio ja kannattaa sen yhdistämistä Venäjään. Russkij Mir -säätiö on levittänyt venäläismielistä ja Ukrainan vastaista propagandaa ja puolustellut Venäjän ilman edeltävää provokaatiota toteuttamaa ja perusteetonta sotilaallista hyökkäystä Ukrainaa vastaan. Se kannatti virallisissa julkaisuissaan Krimin ja Sevastopolin laitonta liittämistä sekä Venäjän federaation toteuttamaa Donbasin alueen separatististen, niin kutsuttujen "kansantasavaltojen" tunnustamista. Se on näin ollen vastuussa sellaisten toimien tukemisesta, jotka heikentävät tai uhkaavat Ukrainan alueellista koskemattomuutta, suvereniteettia ja itsenäisyyttä. Lisäksi se on hyötynyt Venäjän federaation hallituksesta, joka on vastuussa Krimin liittämisestä ja Ukrainan vakauden horjuttamisesta. 21.7.2022

107. JSC Research and Production Association Kvant (Акционерное общество Научно-производственное объединение "Квант") Osoite: Bolshaya Sankt-Peterburgskaya Str. 73, 173000 Veliky Novgorod, Venäjän federaatio Puhelinnumero: (8162) 681303 Sähköposti: ok@kvant-vn.ru ”Kvant” JSC on venäläinen yritys, joka toimii sotilasalalla ja joka tuottaa elektronisen sodankäynnin järjestelmiä Venäjän asevoimille. Se oli mukana suunnittelemassa ja tuottamassa elektronisen sodankäynnin järjestelmää Krasucha-4 ja valmisti elektronisen sodankäynnin järjestelmässä Rtut-BM käytettävän laitteiston. Venäjän federaation asevoimat ovat käyttäneet elektronisen sodankäynnin järjestelmiä Krasucha-4:ää ja Rtut-BM:ää Venäjän Ukrainaa vastaan käymän hyökkäyssodan aikana. Se on näin ollen vastuussa sellaisten toimien aineellisesta tukemisesta, jotka heikentävät tai uhkaavat Ukrainan alueellista koskemattomuutta, suvereniteettia ja itsenäisyyttä. Se on myös antanut aineellista tukea Venäjän federaation hallitukselle, joka on vastuussa Krimin liittämisestä ja Ukrainan vakauden horjuttamisesta, ja hyötynyt siitä. 21.7.2022

108. Sberbank (Сбербанк) Osoite: 19 Vavilova St., 117997 Moscow, Venäjän federaatio Yhteisötyyppi: Julkinen osakeyhtiö Rekisteröintipaikka: 19 Vavilova St., 117997 Moscow, Venäjän federaatio Rekisteröintipäivä: 22.3.1991 Rekisteröintinumero: 1027700132195 Sberbank on merkittävä rahoituslaitos Venäjällä. Venäjän keskuspankki on Sberbankin pääosakkeenomistaja. Pankin toimitusjohtaja oli presidentti Putinin hallinnon Venäjän talous- ja kauppaministeri vuosina 2000–2007, ja pankin hallintoneuvoston puheenjohtaja on Venäjän valtiovarainministeri. Sberbank on Venäjän suurin pankki (sillä on n. neljännes Venäjän kokonaispankkivaroista ja kolmannes pankkien pääomasta), joka on suurilta osin Venäjän hallituksen omistuksessa, joten se tuottaa lisäksi merkittäviä tuloja Venäjän hallitukselle. Näin ollen Sberbank on yhteisö tai elin, joka antaa taloudellista tukea Venäjän federaation hallitukselle, joka on vastuussa Krimin liittämisestä ja Ukrainan vakauden horjuttamisesta, ja hyötyy siitä, sekä oikeushenkilö, yhteisö tai elin, joka toimii sellaisilla talouden aloilla, jotka muodostavat merkittävän tulonlähteen Venäjän federaation hallitukselle, joka on vastuussa Krimin liittämisestä ja Ukrainan vakauden horjuttamisesta. 21.7.2022

109. FORSS Group of Companies (Группа компаний ФОРСС) Osoite: Magnitogorskaya street 51, lit. E, 195027, St. Petersburg, Venäjän federaatio Puhelinnumero: (+7812) 605-00-78 Verkkosivusto: http://www.forss.ru/eng Sähköposti: info@forss-marine.ru FORSS on venäläinen yritys, joka tarjoaa insinööripalveluja laivanrakennusteollisuudelle. Se toimittaa Venäjän federaation hallituksen tekemiä tilauksia. Se osallistui Mustanmeren laivaston "Vasili Bykov"-projektin kehittämiseen. Tähän ”projekti 22 160 ”:een kuuluu partioalusten rakentaminen Zelenodolskin telakalla; kyseisiä partioaluksia käytettiin Venäjän hyökkäyssodassa Ukrainaa vastaan. FORSS on näin ollen vastuussa sellaisten toimien aineellisesta tukemisesta, jotka heikentävät tai uhkaavat Ukrainan alueellista koskemattomuutta, suvereniteettia ja itsenäisyyttä. Se on myös antanut aineellista tukea Venäjän federaation hallitukselle, joka on vastuussa Krimin liittämisestä ja Ukrainan vakauden horjuttamisesta, ja hyötynyt siitä. 21.7.2022